EkBass/fiwiki-20250220-pages-articles huggingface dataset:
Yhdysvaltain perustuslain kuudes lisäys

Yhdysvaltain perustuslain kuudes lisäys ( tai Amendment VI) on Yhdysvaltain perustuslain lisäys, joka takaa yksilölle useita oikeudenkäyntiin liittyviä oikeuksia. Perustuslain kuudes lisäys kuuluu niin kutsuttuun Bill of Rights -lisäysten pakettiin. Se hyväksyttiin kongressissa muiden lisäysten tapaan 25. syyskuuta 1789 ja ratifioitiin 15. joulukuuta 1791. Yhdysvaltain perustuslain kuudes lisäys takaa yksilölle oikeuden nopeaan, puolueettomaan ja julkiseen oikeudenkäyntiin valamiehistön edessä, oikeuden saada tietää itseään vastaan esitetyistä syytteistä, oikeuden kohdata syyttäjänsä ja oikeuden avustajaan. == Teksti == Suomennettuna: == Lisäyksen tulkinta == Perustuslain kuudes lisäys on muun perustuslain tapaan sisällöltään hyvin tulkinnanvarainen. Yhdysvaltain korkein oikeus on kuitenkin antanut lisäykseen liittyen useita ennakkopäätöksiä, joiden mukaan lisäystä tulkitaan. === Nopea oikeudenkäynti === Korkeimman oikeuden tapauksessa Barker vastaan Wingo (1972) korkein oikeus katsoi, että oikeudenkäynnin nopeus on aina tutkittava tapauskohtaisesti. Korkein oikeus kuitenkin antoi määritteli neljä muuttujaa, joiden perusteella ratkaisu oikeudenkäynnin hitaudesta tulisi tehdä: * Käsittelyn viivästymisen pituus: yleisesti ottaen oikeudenkäynnin on alettava vuoden sisällä syytetyn pidättämisestä. * Käsittelyn viivästymisen syy: esimerkiksi käsittelyn kannalta merkittävän todistajan estyminen on korkeimman oikeuden mukaan hyväksyttävä syy käsittelyn viivästymiselle. * Aika ja tapa jolla syytetty vaatii oikeuttaan nopeaan oikeudenkäyntiin: mikäli syytetty hyväksyy käsittelyn venyttämisen esimerkiksi oman puolustuksensa hiomiseksi, ei hänellä ole oikeutta enää valittaa käsittelyn venymiselle. * Viivästyksen aiheuttamat vahingot syytetylle Tapauksessa Strunk vastaan Yhdysvallat (1973) korkein oikeus määräsi, että mikäli oikeus katsoo syytetyn oikeutta nopeaan oikeudenkäyntiin rikottavan, on syyte hylättävä kokonaan. === Avoin oikeudenkäynti === Tapauksessa Sheppard vastaan Maxwell (1966) korkein oikeus katsoi, että oikeudenkäynnin julkisuutta voidaan rajoittaa, jos tapauksen saama mediahuomio voi vaarantaa oikeudenmukaisen oikeudenkäynnin. Esimerkiksi valamiehistö voidaan eristää oikeudenkäynnin ajaksi. === Valamiehistö === === Oikeus avustajaan === Vuonna 1963 korkein oikeus määräsi tapauksessa Gideon vastaan Wainwright, että osavaltion on määrättävä oikeusavustaja varattomalle henkilölle, kun häntä syytetään vakavasta rikoksesta. Tähän oli jo aikaisemmin oikeus syytetyillä, joita uhkasi kuolemantuomio, sekä vakavista rikoksista syytetyillä liittovaltion oikeudenkäynneissä. Myöhemmin oikeutta on laajennettu ja tarkennettu. == Lähteet == Luokka:Yhdysvaltain perustuslaki
Jari Törmänen

Jari Törmänen (s. 18. tammikuuta 1982) on suomalainen pesäpalloilija, joka edustaa tällä hetkellä Superpesiksessä pelaavia Pattijoen Urheilijoita. Hän on edustanut Pattijokea koko pääsarjauransa aikana, vuodesta 2001 lähtien. Törmänen on joukkueensa kapteeni. Törmänen on voittanut urallaan kerran Suomen mestaruuden, jonka lisäksi hänellä on tilillään kaksi SM-hopeaa ja yksi pronssi. Kaudesta 2013 alkaen Törmänen on toiminut Pattijoen joukkueen pelinjohtajana.Jari Törmänen siirtyy viuhkan varteen == Saavutukset == === Pelaajana === * 1 SM-kulta: 2008 * 2 SM-hopeaa: 2002, 2006 * 2 SM-pronssia: 2011, 2012 ==Lähteet== Luokka:Suomalaiset pesäpalloilijat Luokka:Vuonna 1982 syntyneet Luokka:Elävät henkilöt
Mika Väisänen

Mika Väisänen (s. 12. huhtikuuta 1983 Kiiminki) on suomalainen pesäpalloilija, joka edustaa Joensuun Mailaa. Hän edusti 2005-2007 Oulun Lippoa kunnes ennen vuotta 2008 Väisänen sai lähteä Liposta, kun Lippo hankki lukkariksi Hannu Huuskosen Jyväskylän Kiristä Ouluun. Väisänen vaihtoi Joensuun Mailan paitaan, mutta ei voinut pelata lukkarina ennen kuin 2010 lukkari Jaakko Hirvonen loukkaantui. Vuonna 2012 päälukkari Hirvonen ilmoitti lopettavansa ja näin Väisäsestä tuli taas päälukkari. Väisänen oli yksi joukkueensa pääarkkitehtejä kun Joensuun Maila eteni kaikkia luonnonlakeja vastaan mitalipeleihin vuonna 2012. Hän edustaa myös vuonna 2013 Joensuun Mailaa ja saavutti joukkueessa Superpesiksen pronssimitalin kaudella 2013. http://yle.fi/urheilu/joensuun_maila_juhlii_ensimmaisia_superpesis- mitaleitaan/6809574 == Saavutukset == === Pelaajana === * 5 SM-pronssia: 2013, 2014, 2015, 2016, 2017 ==Lähteet== * http://www.pesiksenmaailma.fi/index.php/pelaajakortit?pelaajaid=1088&view;=pelaajakortti ===Viitteet=== ==Aiheesta muualla== *Mika Väisänen Joensuun Mailan pelaajaesittelyssä Luokka:Suomalaiset pesäpalloilijat Luokka:Vuonna 1983 syntyneet Luokka:Elävät henkilöt
Wattisham

Wattisham on kylä lähellä Stowmarketin kaupunkia Suffolkissa, Itä-Englannissa. Siellä sijaitsi aiemmin kuninkaallisten ilmavoimien lentokenttä RAF Wattisham, vuodesta 1992 alkaen kenttä on ollut Britannian armeijan ilmavoimien käytössä nimellä Wattisham Airfield (ICAO: EGUW), jota käytettiin kylmän sodan aikana. Vuonna 2005 kylässä oli 110 asukasta.http://www.suffolk.gov.uk/NR/rdonlyres/38314C3E-02A0-4515-92FE-8909C6FDB3A3/0/Parishestimates01to05.pdf ==Lähteet== Luokka:Englannin kylät
Rob Mariano

Robert Carlo ”Rob” Mariano (s. 25. joulukuuta 1975 Boston, Yhdysvallat) on yhdysvaltalainen Selviytyjät () -kilpailun voittaja ja viisinkertainen osallistuja. Hänen vaimonsa, Amber Mariano (o.s. Brkich), on myös Selviytyjät- voittaja ja kolminkertainen osallistuja. Mariano on osallistunut puolisonsa kanssa myös kahdelle Amazing Race -tuotantokaudelle. Vuonna 2007 Fox Reality Channel esitti kymmenosaisen tositelevisiosarjan Rob and Amber: Against the Odds, jossa seurattiin Marianon pyrkimystä tulla ammattimaiseksi pokerinpelaajaksi. Hän on toiminut myös televisiojuontajana, muun muassa Historyn vuonna 2011 esittämässä kymmenosaisessa ohjelmassa Around the World in 80 Ways, jota hän juonsi yhdessä monster truck -ajaja Dennis Andersonin kanssa. Rob Mariano ja Amber Brkich avioituivat vuonna 2005. Häät esitettiin myös televisiossa, CBS-kanavalla. Marianolla ja hänen puolisollaan on neljä lasta, vuosina 2009, 2010, 2012 ja 2014 syntyneet tyttäret. == Lähteet == Luokka:Yhdysvaltalaiset julkisuuden henkilöt Luokka:Vuonna 1975 syntyneet Luokka:Elävät henkilöt
Emmi Leino

Emmi Pauliina Leino (s. 1. heinäkuuta 1994 Turku) on suomalainen koripalloilija. Takamiehenä pelaava Leino on Tampereen Pyrinnön kasvatti. Hän pelaa myös Suomen maajoukkueessa. == Elämä ja urheilu-ura == Leino pelasi kasvattajaseuransa Tampereen Pyrinnön joukkueessa I-divisioonaa kaksi kautta vuosina 2009–2011. Lokakuussa 2011 hän pelasi kaksi ottelua samalla sarjatasolla Honka Akatemiassa. Samasta ajankohdasta lähtien Leino pelasi SM- sarjaa Espoo Teamin joukkueessa. Espoo sijoittui kaudella 2011–2012 runkosarjassa viidenneksi ja kohtasi puolivälierissä Forssan Alun, jolle hävisi otteluvoitoin 2–1http://www.basket.fi/sarjat/sarjan_etusivu/?league_id=4&season;_id=11923 . Heinäkuussa 2012 Leino teki sopimuksen Tapiolan Hongan kanssa.http://www.basket.fi/uutiset/etusivun_uutiset2/?x33156=13596933 Hongassa Leino voitti SM-pronssia. Syksyllä 2013 Leino palasi Pyrintöön.http://www.basket.fi/sarjat/pelaajat/pelaaja/?season_id=85881&player;_id=2773&league;_id=3 Kauden 2014–2015 Leino aloitti Pyrinnön Korisliigaan nousseen joukkueen mukana, mutta hän loukkaantui syyskuussa pelatussa harjoitusottelussa eikä pystynyt pelaamaan koko kautena.http://tampereenpyrinto.fi/koripallo/2014/12/12/pyrinnon-naiset- hyvinkaan-pontevan-vieraaksi-sunnuntaina/ Suomen maajoukkueessa Leino on pelannut 19 ottelua 2,7 pisteen ottelukohtaisella keskiarvolla. Hän pelasi myös Tampereella vuonna 2009 järjestetyillä olympiafestivaaleillahttp://www.noc.fi/?x2008=1974412 .http://www.basket.fi/maajoukkueet/pelaajat-ja- valmentajat/pelaaja/?season_id=undefined&player;_id=2773 Leinon äiti on menestyksekkään koripalloilijanuran tehnyt Seija Leino. == Saavutukset == * SM-pronssia 2013 == Lähteet == * Pelaajaprofiili baskethotel.com * Maajoukkueprofiili basket.fi * Profiili eurobasket.com === Viitteet === Luokka:Suomalaiset koripalloilijat Luokka:Vuonna 1994 syntyneet Luokka:Elävät henkilöt
Danny Graham

thumb|Danny Graham Danny Graham (s. 1985) on englantilainen jalkapalloilija, joka edustaa Blackburnia. Hän voitti vuoden 2010–2011 Englannin mestaruussarjan maalikuninkuuden Watfordin paidassa. Swansea hankki hänet ennen vuoden 2011–2012 kauden alkua. Hän oli yksi Swansean johtohahmoja tämän vakiinnuttaessa paikan Englannin Valioliigassa. Luokka:Englantilaiset jalkapalloilijat Luokka:Vuonna 1985 syntyneet Luokka:Elävät henkilöt
Matias Rinta-aho

Matias Rinta-aho (s. 7. syyskuuta 1992 Vimpeli) on suomalainen pesäpalloilija. Hän edustaa Superpesiksessä pelaavaa Vimpelin Vetoa. Ulkopelipaikaltaan Rinta- aho on sieppari, ja hänen sisäpeliroolinsa on kotiuttaja.http://www.vimpelinveto.fi/superpesis/371-matias-rinta-aho Rinta- aho pelasi kesällä 2013 neljä ottelua lainalla Alajärven Ankkureiden joukkueessa. == Tilastot == Lähde: Pesiksen Maailma === Superpesis-ura === Vuosi Joukkue Ottelut Lyödyt Tuodut Kärkilyönnit 2009 Veto 2 0 + 0 0 0 2010 Veto 1 0 + 1 0 1 2011 Veto 23 1 + 13 7 41 2012 Veto 25 4 + 22 19 80 2013 Veto 18 1 + 19 4 36 Ankkurit 4 0 + 3 2 15 2014 Veto 29 1 + 38 20 81 2015 KPL 24 1 + 29 4 68 2016 Veto 28 6 + 52 34 132 2017 Veto 27 4 + 48 20 108 2018 Veto 23 7 + 42 22 110 2019 Veto 27 0 + 29 26 100 2020 Veto 24 3 + 38 7 87 2021 Veto 27 2 + 60 13 135 2022 Veto 26 4 + 26 27 94 2023 Veto 15 1 + 18 8 46 == Saavutukset == === Pelaajana === * 4 SM-kultaa: 2010, 2016, 2017, 2022 * 5 SM-hopeaa: 2011, 2012, 2013, 2014, 202€ * 4 SM-pronssia: 2009, 2018, 2020, 2021 * 3 Itä-Länsi- ottelua: 2016, 2021, 2022 *Superpesiksen kuukauden pelaaja, heinäkuu 2021 * Nuorten Superpesiksen vuoden pelaaja: 2011 http://www.pesis.fi/pesapalloliitto/historia/parhaat-pelaajat- kausittain/nuorten_superpesis/ ==Lähteet== ==Aiheesta muualla== Luokka:Suomalaiset pesäpalloilijat Luokka:Vimpelin Vedon pelaajat Luokka:Vuonna 1992 syntyneet Luokka:Elävät henkilöt
Proteiinilaskos

Proteiinilaskos syntyy kun proteiini on laskostuneena proteiinin rakenteeksi. Oikea kolmiulotteinen muoto on oleellista proteiinin toiminnalle, vaikka osa voi jäädä poimuttumatta järjestäytyneeseen tilaan. Laskostumisen epäonnistuminen luontaiseen muotoon johtaa usein toimimattomaan proteiiniin jotka ovat usein myrkyllisiä. Useiden sairauksien uskotaan olevan seurausta amyloidi-kasautumista jotka muodostuvat väärin laskostuneista proteiineista. Laskostumista ohjaa hydrofobinen voimatasapaino; vettähylkivät aminosidokset ovat usein laskostuneet proteeinilaskoksen sisään. ==Katso myös== * Denaturoituminen * Folding@home * Rosetta@home Luokka:Proteiinit Luokka:Rakennebiologia
Seija Leino

Seija Leino (s. 1. toukokuuta 1965 Tampere) on suomalainen kilpauransa lopettanut koripalloilija ja yleisurheilija. Leino on Tampereen Pyrinnön kasvatti ja edusti seuraa myös yleisurheilu-urallaan. Pyrintö on nostanut kattoon Leinon pelipaidan tämän pelinumerolla 10, joka pysyy seuran käytössä.http://pyrinto.fi/kalevi-tuomisen-olavi-ahosen-arvo-jantusen-ja- seija-leinon-paidat-pyynikin-kattoon/ Hän pelasi Suomen maajoukkueessa vuoden 1987 EM-kilpailuissa ja yhteensä 103 maaottelussa. Leino nimettiin Suomen koripallon Hall of Fameen vuonna 2019. Leino pelasi Suomen maajoukkueessa 103 ottelua 6,8 pisteen ottelukohtaisella keskiarvolla. Naisten maajoukkueen piste-ennätyksensä, 24 pistettä, hän teki vuoden 1986 PM-kilpailuissa Tanskaa vastaan.http://www.basket.fi/maajoukkueet/pelaajat-ja- valmentajat/pelaaja/?season_id=undefined&player;_id=208063#mbt:2-4600$f&gbg- agegroup;=1:$t&0=1 Vuoden 1987 EM-kilpailuissa Leino pelasi kuusi ottelua ja teki yhteensä 58 pistettä.http://archive.fiba.com/pages/eng/fa/player/p/pid/898/sid/2290/tid/281/_/1987_European_Championship_for_Women/index.html Yleisurheilijana Leino sai seitsenottelun ja korkeuden SM-pronssia Kalevan kisoissa 1981. Vuonna 1982 Leino oli mukana Suomen B-tyttöjen EM-kilpailuissa Forssassa viidenneksi sijoittuneessa joukkueessa. Kahden ottelun välipäivänä hän matkusti Lahteen ja kilpaili Kalevan kisoissa, joissa sijoittui naisten korkeushypyssä kuudenneksi.https://sut.azurewebsites.net/kesa2014/yu.html Leinon tytär Emmi Leino on myös maajoukkueessa pelannut koripalloilija. == Saavutukset == ===Henkilökohtaiset saavutukset=== * Pac-10:n tulokasviisikossa 1987 * SM-sarjan runkosarjan riistotilaston toinen 1992 * SM-sarjan koko kauden levypallokuningatar 1988 * SM-sarjan koko kauden pistetilaston toinen 1988 ja kolmas 1985 ===Joukkuesaavutukset=== * EM-kilpailut: 12:s 1987 * Suomen mestaruus 1983 ja 1984 **SM-pronssia 1993 * Suomen cup 1984 ja 1993 ** Cup-hopeaa 1991 == Lähteet == * Seija Leino Suomen Koripalloliitto * Maajoukkuetilastot Suomen Koripalloliitto * === Lähteet === Luokka:Suomalaiset koripalloilijat Luokka:Suomalaiset yleisurheilijat Luokka:Vuonna 1965 syntyneet Luokka:Elävät henkilöt
Fiat BR.20

Fiat BR.20 Cicogna () oli italialainen kaksimoottorinen keskiraskas pommikone toisessa maailmansodassa. Vuonna 1936 ensilentonsa lentänyttä konetyyppiä käyttivät Italian lisäksi Espanja ja Japani. Koneen voimanlähteinä oli kaksi 1 000 hevosvoiman Fiat A.80 RC.41 -tähtimoottoria. Sen hyötykuorma 1 600 kg pommeja oli suhteellisen hyvä ja vertailukelpoinen aikalaisiinsa vertailtuna. Fiat BR.20:n puolustusaseistuksena oli eri ampumoissa kolmesta neljään konekivääriä, mikä osaltaan johti kohtalaisen suuriin tappioihin vähäisyytensä puolesta. Huippunopeus oli 430 km/h, mikä oli keskiarvoa noudattava sen ajan keskiraskaille pommittajille tuolloin. Suhteellisen heikohkolla puolustusaseistuksella varustettuna koneesta tuli kuitenkin varsin helppo saalis brittiläisille hävittäjäkoneille taistelussa Britanniasta. ==Tekniset tiedot== ==Lähteet== *Chant, Chris: II Maailmansodan lentokoneet - 300 konetyyppiä kaikkialta maailmasta, Karisto, 2008, Hämeenlinna (suom. Petri Kortesuo) Alkuteos Aircraft of World War II, Amber Books, 1999, Thaimaa ISBN 978-951-23-5025-4 (s. 130, 269) *Mondey, David: Axis Aircraft of World War II, The warplanes of Germany, Italy and Japan during World War II, 2002 (ensipainos 1984, London, England, englanniksi) ISBN 0-7858-1363-2. (s.52-54) ===Viitteet=== ==Aiheesta muualla== *http://www.militaryfactory.com/aircraft/detail.asp?aircraft_id=470 *http://www.avionslegendaires.net/avion-militaire/fiat-br-20-cicogna/ Br20 Luokka:Italialaiset pommikoneet Luokka:1930-luvun pommikoneet
Sing along

Sing along on MTV3-kanavalla syksyllä 2012 esitetty musiikkiaiheinen viihdeohjelma, jossa joka viikko neljä julkisuudesta tuttua henkilöä kisasi laulutaitoa, näyttelijänlahjoja ja nokkeluutta vaativissa tehtävissä. Ohjelman juontajana toimi Elonkerjuu-yhtyeen viulisti Johanna Koivu. Joukkueiden johtajina olivat näyttelijä Eero Ritala sekä näyttelijä-muusikko Tuomas "Tume" Uusitalo. Ohjelmassa kuultua bändiä johti Varre Vartiainen. ==Jaksot== Jakso Ensiesitys Katsojaluvut Eero Ritalan joukkue Tuomas Uusitalon joukkue Voittaja 1\. 6. syyskuuta 2012 441 000 Sami Hedberg Arttu Wiskari Mato Valtonen Joona Kortesmäki Tumen joukkue 2\. 13. syyskuuta 2012 376 000 Krisse Salminen Jussi Lampi Nina Tapio Hanna-Riikka Siitonen Tumen joukkue 3\. 20. syyskuuta 2012 276 000 Jenna Bågeberg Juha Metsäperä Juho Markkanen Meiju Suvas Eeron joukkue 4\. 27. syyskuuta 2012 - Kaisa Mattila Sami Pitkämö Irina Markku Haussila Tumen joukkue 5\. 4. lokakuuta 2012 279 000 Mica Ikonen Lauri Karo Janne Ravi Laura Voutilainen Eeron joukkue 6\. 18. lokakuuta 2012 - Marzi Nyman Zarkus Poussa JP Leppäluoto Malla Malmivaara Tumen joukkue 7\. 25. lokakuuta 2012 234 000 Sami Saari Ushma Karnani Johanna Försti Chike Ohanwe Tumen joukkue 8\. 1. marraskuuta 2012 - Ville Pusa Mikko Sipola Diandra Flores Saija-Reetta Kotirinta Eeron joukkue 9\. 8. marraskuuta 2012 - Anne Mattila Tommi Läntinen Saara Aalto Hannu Lepola Tumen joukkue 10\. 15. marraskuuta 2012 - Minna Kivelä Aija Puurtinen Iikka Forss Ilpo Kaikkonen Eeron joukkue 11\. 22. marraskuuta 2012 - Maria Sid Marko Lehtosalo Annika Eklund Veeti Kallio Eeron joukkue 12\. 29. marraskuuta 2012 Jippu Aleksi Sariola Anna-Maija Tuokko Mikael Konttinen Tumen joukkue ==Lähteet== Luokka:2010-luvun suomalaiset musiikkiohjelmat
Fire Dances

Fire Dances on englantilaisyhtye Killing Joken vuonna 1983 julkaistu neljäs studioalbumi. Albumi on ensimmäinen, jolla yhtyeen alkuperäisen basistin Martin "Youth" Gloverin korvannut Paul Raven soittaa. Kappale "Let's All Go (to the Fire Dances)" on julkaistu singlenä ja siitä ohjattiin myös yhtyeen ensimmäinen musiikkivideo.Raven, Tony: Fire Dances-albumin kansivihko (Caroline Distribution, 2008) Vuonna 2008 albumista julkaistiin kahdeksalla bonus-kappaleella täydennetty remasteroitu versio. == Kappaleet == Kaikki kappaleet säveltänyt Coleman, Ferguson, Raven ja Walker. === A-puoli === # # # # # === B-puoli === # * # # # # === Vuoden 2008 remasteroidun version bonus-kappaleet === # * # # # # # # # == Kokoonpano == * Jaz Coleman – laulu, kosketinsoitin * Kevin "Geordie" Walker – kitara * Paul Raven – bassokitara * Paul Ferguson – rummut, laulu == Lähteet == == Aiheesta muualla == * Allmusic * Rate Your Music Luokka:Vuoden 1983 albumit Luokka:Killing Joken albumit
Petäjäveden rautatieasema

Petäjäveden rautatieasema () on rautatieliikennepaikka Suomen rataverkkoon kuuluvalla rataosalla Haapamäki–Jyväskylä. Siellä pysähtyvät Jyväskylän ja Seinäjoen välillä liikennöivät taajamajunat. Asemalla ei ole lipunmyyntiä. Petäjäveden asema sijoitettiin vain muutaman sadan metrin päähän vuonna 1879 valmistuneesta Petäjäveden uudesta kirkosta. Asemarakennus rakennettiin Keuruun aseman tavoin Bruno Granholmin laatimien V luokan asemarakennuksen tyyppipiirustusten mukaan, ja Granholm laati myös vuonna 1908 tehdyn laajennuksen suunnitelmat. Asemarakennuksen ulkoasu on säilynyt lähes alkuperäisenä nykypäiviin saakka. Radan uudelleenrakennuksen yhteydessä 1920-luvulla ratapihaa oikaistiin ja pidennettiin itään päin. Uusi tavarasuoja valmistui vuonna 1927. Jussi Iltanen: Radan varrella: Suomen rautatieliikennepaikat (2. painos), s. 206. Helsinki: Karttakeskus, 2010. ISBN 978-952-593-214-3. Petäjäveden kirkonkylästä muodostui palvelukeskus, mutta sinne ei sijoittunut merkittävää teollisuutta. Petäjävesi muutettiin miehittämättömäksi liikennepaikaksi vuonna 1988 ja henkilöliikenne lopetettiin vuonna 1990. Henkilöliikenne aloitettiin kuitenkin uudelleen vuonna 1995. Petäjäveden asema on kauko-ohjattu Seinäjoelta. Asemarakennus ja tavarasuoja siirtyivät Senaatti-kiinteistöille ja edelleen myyntiin vuonna 2007. VR:n ja liikenne- ja viestintäministeriön päätöksen mukaan henkilöliikenne Petäjävedelle piti loppua maaliskuussa 2016Ilkka: Junaliikenne loppuu Seinäjoki-Jyväskylä -radalla , mutta lakkautuspäätöstä on lykätty. ==Lähteet== ==Aiheesta muualla== Luokka:Keski-Suomen henkilöliikenteen rautatieliikennepaikat Luokka:Petäjäveden rakennukset ja rakennelmat Luokka:Petäjäveden liikenne
Jake Deckard

Jake Deckard (s. 17. tammikuuta 1972 Miami, Florida) on yhdysvaltalainen homopornonäyttelijä. Hän aloitti esiintymisen vuonna 2005 ja on sittemmin myös ohjannut. Hän on työskennellyt Raging Stallionille sekä Titan Medialle ja myös perustanut oman Screaming Eagle XXX -yhtiönsä. Hän on 180-senttinen ja toiminut sekä top- että bottom-rooleissa. Deckard voitti vuonna 2008 sekä parhaan näyttelijän että vuoden esiintyjän GayVN-palkinnot. == Lähteet == Luokka:Yhdysvaltalaiset pornonäyttelijät Luokka:Homopornonäyttelijät Luokka:Homoporno-ohjaajat Luokka:Vuonna 1972 syntyneet Luokka:Elävät henkilöt
Shelley Lubben

Shelley Lubben (myös Roxy tai Roxey; 18. toukokuuta 1968 – 9. helmikuuta 2019) oli yhdysvaltalainen pornonäyttelijä. Hän esiintyi 1990-luvulla, mutta ryhtyi sittemmin pornografian vastaiseksi aktivistiksi ja omaksui kristinuskon. Hän ehti esiintyä noin 30:ssä elokuvassa, kunnes sai HPV:n, joka johti kohdunkaulan syöpään. Ennen pornouraansa hän oli joutunut seksuaalirikoksen uhriksi 9-vuotiaana ja ryhtynyt prostituoiduksi 18-vuotiaana. Lubben perusti vuonna 2007 Garrett-miehensä kanssa pornografian vaikutuksia vastustavan ja pornoteollisuuden työntekijöitä auttavan Pink Cross Foundationin. Lubben julkaisi kirjan Truth Behind the Fantasy of Porn sekä yli 200 artikkelia ja tietoiskua. Hän esiintyi lisäksi muun muassa lukuisissa dokumenteissa. == Lähteet == Luokka:Yhdysvaltalaiset pornonäyttelijät Luokka:Pornografian vastaiset aktivistit Luokka:Ihmiskauppaa vastaan toimineet aktivistit Luokka:Vuonna 1968 syntyneet Luokka:Vuonna 2019 kuolleet
Adam Killian

Adam Killian (s. 12. elokuuta 1975 West Hollywood, Kalifornia) on yhdysvaltalainen homopornonäyttelijä. Hän on esiintynyt vuodesta 2003 ja toiminut sekä top- että bottomrooleissa. Hän on työskennellyt muun muassa Lucas Entertainmentille. Hän on 183-senttinen, ja hän on käyttänyt esiintyessään myös nimeä Adam Nola.Internet Adult Film Database: Adam Killian Killian sai vuonna 2010 kolme Grabby-palkintoa. Ne tulivat kategorioissa Best Solo, Best Three Way ja Performer of the Year.Grabbys - 2010 Winners Lisäksi Killian sai samana vuonna GayVN-palkinnon Best Solo Performance -kategoriassa.Big Winners Honored At GayVN Awards Vuonna 2012 hän saavutti Gay Performer of the Year -voiton XBIZ-palkintogaalassa.2012 XBIZ Award Winners Announced == Lähteet == Luokka:Yhdysvaltalaiset pornonäyttelijät Luokka:Homopornonäyttelijät Luokka:Vuonna 1975 syntyneet Luokka:Elävät henkilöt
Mogale Paul Nkhumishe

Mogale Paul Nkhumishe (28. helmikuuta 1938 Warmbaths – 29. kesäkuuta 2012) oli eteläafrikkalainen roomalaiskatolinen piispa. Hänet vihittiin papiksi 24. kesäkuuta 1967 ja nimitettiin Lydenburg-Witbankin hiippakunnan vihkipiispaksi sekä Tigisi in Numidian titulaaripiispaksi 5. marraskuuta 1981. Piispaksi vihkiminen seurasi 14. helmikuuta 1982. Pääkonsekraattorina toimi Peter Fanyana John Butelezi, jota avustivat Anton Reiterer ja Fulgence Werner Le Roy.Catholic-Hierarchy.org: Bishop Mogale Paul Nkhumishe 9\. tammikuuta 1984 Nkhumishe sai nimityksen Lydenburg-Witbankin piispaksi, jonka virkaan hänet asetettiin 31. toukokuuta. Hiippakunnan nimi lyheni 10. marraskuuta 1987 muotoon Witbank.Catholic-Hierarchy.org: Diocese of Witbank 17\. helmikuuta 2000 Nkhumishe nimitettiin Pietersburgin piispaksi, ja 4. syyskuuta 2009 hiippakunnan uudeksi nimeksi otettiin Polokwane.Catholic-Hierarchy.org: Diocese of Polokwane Nkhumishe jatkoi toimintaansa sen johdossa, kunnes erosi tehtävistään 9. joulukuuta 2011. == Lähteet == Luokka:Eteläafrikkalaiset papit Luokka:Katoliset piispat Luokka:Vuonna 1938 syntyneet Luokka:Vuonna 2012 kuolleet
Van Darkholme

Van Darkholme on vietnamilaissyntyinen, San Franciscoon asettunut homopornonäyttelijä ja -ohjaaja. Hän on erikoistunut bondageen. Hän kokee olevansa ensisijaisesti, mutta ei yksinomaan top. Van Darkholme on 183-senttinen, ja hän on käyttänyt esiintyessään myös nimiä Van Darkholm ja Tadashi. Hänen syntymävuotensa on epäselvä, mutta ajoittuu 1970-luvulle. Hän aloitti uransa 2000-luvun vaihteessa. Hän on perustanut Muscle Bound Productions -yhtiön ja työskennellyt lisäksi muun muassa Titan Medialle. Hän on myös julkaissut shibari-tyyppistä bondagea sisältävän valokuvateoksen Male Bondage: Art Deserves a Witness (2006). == Lähteet == Luokka:Yhdysvaltalaiset pornonäyttelijät Luokka:Homopornonäyttelijät Luokka:Homoporno-ohjaajat Luokka:Yhdysvaltalaiset valokuvaajat Luokka:1970-luvulla syntyneet Luokka:Elävät henkilöt
Remembrance

Remembrance on vuonna 1982 julkaistun draamaelokuvan on ohjannut Colin Gregg. Elokuvan pääosia esittävät muun muassa Roger Adamson, John Altman, Dawn Archibald, Sean Arnold, Al Ashton, Dicken Ashworth, John Barrett ja Jesse Birdsall. Gary Oldman tekee elokuvassa pienen roolin Daniel-nimisenä miehenä. Elokuva oli Oldmanin ensimmäinen. Elokuva kertoo Britannian kuninkaallisen laivaston laivastosotilaista jotka ovat lähdössä puoli vuotta kestävään Nato- koulutukseen, ja viettävät viimeistä iltaa Union Streetin alueella joka on pahamaineisimpia alueita Plymouthissa. Elokuvassa ei ole vain yhtä ainoaa tarinaa, vaan siinä seurataan eri miehiä ja näiden illanviettoa. Viitattu 9.7.2022. Se voitti ensimmäisen palkinnon Taorminan elokuvajuhlilla vuonna 1983. == Lähteet == == Aiheesta muualla == * * Luokka:Brittiläiset draamaelokuvat Luokka:Vuoden 1982 brittiläiset elokuvat
Banamban piiri

Banamban piiri () on paikallishallintoalue Malin Koulikoron alueella. Sen pinta-ala on 7 500 neliökilometriä. Piirissä on 190 200 asukasta. Banamban piiri rajoittuu pohjoisessa Naran, idässä Ségoun, etelässä Koulikoron ja lännessä Kolokanin piireihin. Seutu kuuluu Sahelin ja Sudanin siirtymäalueeseen. Piiriin kuuluu yhdeksän maalaiskuntaa: Banamba, Benkadi, Boron, Duguwolowula, Kiban, Madina Sacko, Sébété, Toubacoro ja Toukoroba. Asukkaat ovat etupäässä bambaroita, soninkeja, mandinkoja ja fulbeja. Banamban kautta kulkee Koulikoron ja Naran välinen maantie. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, maissi, durra, maapähkinä, fonio, seesami, lehmänpapu sekä vihannekset. Kotieläimiä ovat naudat, lampaat ja siipikarja. Lisäksi harjoitetaan kaupankäyntiä ja vähäisessä määrin kalastusta. Teollisuutta edustaa Duguwolowilan nykyaikainen leipomo. ==Lähteet== *
Night Out

Nightout on yhdysvaltalaisen laulaja Ellen Foleyn ensimmäinen sooloalbumi. Se on ilmestynyt vuonna 1979 Epic Recordsin kustantamana. Osallisena on myös Cleveland International Records, joka on osa yhtiötä The Cleveland Entertainment Company. Tuottajat ovat Ian Hunter ja Mick Ronson. Albumin tunnetuimpia kappaleita on alun perin Timi Yuron R&B-hitti; "What's a Matter Baby", jonka suomeksi on levyttänyt Vicky ja Menneisyyden Vangit nimellä "Mikä sun on, baby" vuonna 1993. Vicky Rosti CD Kun Chicago kuoli – 20 suosikkia (Fazer Records 4509-99985-2) 1995 Euroopan markkinoille LP-levyjä on valmistettu Hollannissa. Albumi on omistettu Virginialle ja Popovichille. == Kappaleet == ; Sivu 1 1\. We Belong to the Night (E. Foley – F. Goodman) – 5:18 : Burning River Music / Sip-N-Sol Songs 2\. What's a Matter Baby (C. Otis – J. Byers) – 3:37 : Times Square Music Publications Co. / Eden Music Corp. 3\. Stupid Girl (M. Jagger – K. Richard) – 4:06 : ABKCO Music, Inc. 4\. Night Out (P. Rambow) – : Chrysalis Music Ltd. / Red Admiral Music, Inc. ; Sivu 2 1\. Thunder and Rain (G. Parker) – 3:02 : Intersong Music 2\. Sad Song (M. Middler – P. Mason) – 3:30 : April Music, Inc. / Heath Levy Music / WB Music Corp. 3\. Young Lust (P. Rambow) – 5:27 : Chrysalis Music Ltd. / Red Admiral Music, Inc. 4\. Hideaway (F. Goodman) – 3:42 : Burning River Music / Sophia Songs Music 5\. Don't Let Go (I. Hunter) – 3:56 : April Music, Inc. / Ian Hunter, Inc. Mick Ronson ja Ian Hunter ovat sovittaneet kappaleet. Ronson on lisäksi tehnyt jousisovitukset. == Muusikot == * Ellen Foley – laulu * Mick Ronson – soolokitarat, kosketinsoittimet, taustalaulu, lyömäsoittimet * Ian Hunter – kosketinsoittimet, kitarat, lyömäsoittimet * Tom Mandel – kosketinsoittimet * Hilly Michaels – rummut * Martin Briley – basso * Kerryn Tolhurst – slidekitara * Rory Dodd – taustalaulu Rory Dodd esiintyy levyllä Meat Loaf Enterprises, Inc:n suosiollisella luvalla. == Tuotantotiedot == * Tuottajat: Ian Hunter ja Mick Ronson * Äänitys: Mediasound, New York; Harvey Goldberg apunaan Phil Shrago * Masterointi: Masterdisk, New York; Bob Ludwig * Miksaus: Power Station, NYC; Bob Clearmountain * Design: Gene Grief * Valokuvaus: Benno Friedman == Arvioita == Albumi on arvosteltu Soundi- lehdessä. Sen mukaan tuottajat ovat luoneet albumille Phil Spectorin mukaisen äänivallin, joka on välillä niin massiivinen, että Foleyn persoonallisuus ei pääse tarpeeksi esille. Levyn avauskappaleita arvioija pitää vaikuttavina. Sen sijaan Graham Parkerin kappaleessa "Thunder and Rain" ja The Rolling Stonesin kappaleessa "Stupid Girl" sovitusmalli ei toimi. Philip Rambow'n tekemien kappaleiden "Young Lust" ja "Night Out" sovituksia on niin ikään paisuteltu verrattuna alkuperäisiin. Foleyn ääntä pidetään miellyttävänä ja popmusiikkiin sopivana, mutta ei erityisen persoonallisena. == Lähteet == * Ellen Foley LP Nightout (Epic EPC 83718) 1979 ; Viitteet Luokka:Vuoden 1979 esikoisalbumit Luokka:Yhdysvaltalaiset rockalbumit
Dioïlan piiri

Dioïlan piiri () on paikallishallintoalue Malin Koulikoron alueella. Sen pinta-ala on 12 794 neliökilometriä. Asukkaita on 488 900 henkeä (vuonna 2009). Dioïlan piiri rajoittuu lännessä Koulikoron alueen Katin ja Koulikoron, pohjoisessa Ségoun alueen Barouélin ja Blan, idässä Sikasson alueen Koutialan ja Sikasson sekä etelässä Bougounin piireihin. Se on pinnanmuodostukseltaan lähinnä alankoa ja ylänköä. Luonnonalueita ovat Banico, Dièdougou, Dolondougou, Guéniéka ja N’Tlondougou. Seudulla virtaavat Bani ja sen alkujoet Bagoé ja Baoulé. Seutu kuuluu Sudanin ilmastovyöhykkeeseen. Vuotuinen sademäärä on 700–1000 millimetriä. Kuiva aika kestää maaliskuusta kesäkuuhun, sadekausi kesäkuusta lokakuuhun ja viileä kausi marraskuusta helmikuuhun. Viileän kauden lopussa puhaltaa harmattan-tuuli. Piiriin kuuluu 23 maalaiskuntaa: Banco, Benkadi, Binko, Dégnékoro, Diébé, Diédougou, Diouman, Dolendougou, Guégnéka, Jékafo, Kaladougou, Kémékafo, Kéréla, Kilidougou, Massigui, N’Dlondougou, N’Garadougou, N’Golobougou, Nangola, Niantjila, Ténindougou, Wacoro, Zan Coulibaly. Hallinnollinen keskus on Kaladougoun kuntaan kuuluva Dioïla. Asukkaat ovat etupäässä bambaroita, fulbeja ja djulia. Vallitseva uskonto on islam, jonka rinnalla elää perinteisiä uskomuksia. Lisäksi on jonkin verran kristittyjä. Seudun pääelinkeinot ovat maanviljely ja karjanhoito. Tärkeimmät viljelykasvit ovat vilja, puuvilla ja vihannekset. Lisäksi harjoitetaan kalastusta, käsityöammatteja ja kaupankäyntiä. Massiguissa, Fanassa ja Belecossa pidetään tärkeät karjamarkkinat. Dioïlassa ja Fanassa on CMDT:n puuvillan käsittelylaitokset. Piiriin saapuu paljon siirtotyöläisiä muualta maasta, ja toisaalta paikallinen nuoriso käy kausitöissä Bamakossa, Niorossa ja Norsunluurannikolla. ==Lähteet== *
Ellen Foley

Ellen Foley (s. 5. kesäkuuta 1951 St. Louis, Missouri) on yhdysvaltalainen laulaja. Ennen soolouraa hän muun muassa työskenteli musiikkiteatterin parissa ja oli mukana Meat Loafin vuoden 1977 albumilla Bat out of Hell. Hänen esikoisalbuminsa Nightout ilmestyi vuonna 1979 Epic-levymerkillä Ian Hunterin ja Mick Ronsonin tuottamana. Samana vuonna hän oli taustalaulajana Blue Öyster Cultin albumilla Mirrors sekä laulajana Milos Formanin ohjaamassa elokuvassa Hair. Vuonna 1980 hän esiintyi The Clash -yhtyeen albumilla Sandinista! laulaen Mick Jonesin kanssa kappaleella ”Hitsville UK”. Samana vuonna hän oli taustalaulajana Iron City Houserockers -yhtyeen kappaleella "Junior's Bar", joka löytyy yhtyeen albumilta Have a Good Time But... Get out Alive. Vuonna 1981 ilmestyi albumi Spirit of St. Louis (Epic / Cleveland International NJE 36984), jonka tuotti Foleyn poikaystävä, The Clashin Mick Jones. Mukana olivat muutkin Clash-miehet, Ian Duryn Blockheads-yhtyeen jäsenet Mick Gallagher, Davey Payne ja Norman Watt-Roy sekä Clashin kolmoisalbumille Sandinista! osallistunut Tymon Dogg. Viimeksi mainittu sekä Joe Strummer ja Mick Jones ovat tehneet albumille kappaleita. Albumia on luonnehdittu viihteelliseksi. Vuonna 1987 Ellen Foley näytteli Adrian Lynen ohjaamassa elokuvassa Vaarallinen suhde. == Lähteet == * === Viitteet === Luokka:Yhdysvaltalaiset laulajat Luokka:Vuonna 1951 syntyneet Luokka:Elävät henkilöt
Makuuvaunu

Makuuvaunu on yöjunissa käytettävä rautatieliikenteen vaunutyyppi, jossa matkustajien on mahdollista nukkua pitkien matkojen aikana. Makuuvaunuissa on yleensä hytit, joista löytyy ainakin sängyt mutta useimmiten myös muuta kalustusta, kuten lavuaarit. Suomen yöjunissa liikennöidään nykyään pääsääntöisesti kaksikerroksisilla Edm-makuuvaunuilla. Käytössä on myös vanhempia, sinisiin vaunuihin kuuluvia CEmt-mallisia yksikerroksisia makuuvaunuja. Makuuvaunuja käytetään Suomessa pääasiassa Helsingistä Kolariin, Rovaniemelle ja Kemijärvelle menevissä junissa. == Aiheesta muualla == Luokka:Rautatiekalusto
Vladimir Vukicevic

Vladimir Vukicevic (s. 6. toukokuuta 1991) on norjalainen aitajuoksija. Myös hänen siskonsa Christina Vukicevic on aitajuoksija. Alle 20-vuotiaiden MM- kilpailuissa 2008 Vukicevic jäi alkueriin ajalla 14,59. Alle 20-vuotiaiden MM- kilpailuissa 2010 hän juoksi ajalla 13,59 hopealle. Helsingin EM-kilpailuissa 2012 Vukicevic pääsi välieriin juostuaan oman ennätyksensä 13,65 s. Hän karsiutui EM-kilpailujen alkuerissä Zürichissä 2014 sekä välierissä Amsterdamissa 2016 (tuolloisella Norjan ennätysajalla 13,54), Berliinissä 2018 ja Münchenissä 2022. Sisäradoilla hän karsiutui 60 metrin aitajuoksussa EM- kilpailujen välierissä Göteborgissa 2013 Norjan ennätysajalla 7,69 ja Toruńissa 2021 sekä MM-kilpailuissa alkuerissä Birminghamissa 2018. Vukicevic juoksi nykyisen ennätyksensä ja Norjan ennätyksen 13,42 La Chaux-de-Fonds'ssa elokuussa 2021. == Lähteet == Luokka:Norjalaiset pika-aitajuoksijat Luokka:Vuonna 1991 syntyneet Luokka:Elävät henkilöt
Jaakko Hirvonen

Jaakko Hirvonen (s. 17. huhtikuuta 1981) on suomalainen entinen pesäpalloilija joka edusti kasvattajaseuraansa Joensuun Mailaa, Puijon Pesistä ja Seinäjoen Maila-Jusseja. Hän lopetti uransa vuoden 2011 jälkeen. Hirvonen pelasi 175 Superpesiksen runkosarjan ottelua. Näissä otteluissa hän löi yhden kunnarin ja 19 tavallista juoksua, toi 45 juoksua ja keräsi 372 kärkilyöntipstettä. Hirvonen pelasi 12 Superpesiksen ylemmän loppusarjan ottelua. Näissä otteluissa hän löi yhden kunnarin ja kolme tavallista juoksua, toi viisi juoksua ja keräsi 29 kärkilyöntipistettä. Hirvonen pelasi 30 Superpesiksen alemman loppusarjan ottelua. Näissä otteluissa hän löi kaksi tavallista juoksua, toi 14 juoksua ja keräsi 88 kärkilyöntipistettä. https://www.pesis.fi/wp-content/uploads/2021/01/Hirvonen-Jaakko.xlsx ==Lähteet== * http://www.iltasanomat.fi/pesapallo/art-1288334979733.html Luokka:Suomalaiset pesäpalloilijat Luokka:Vuonna 1981 syntyneet Luokka:Elävät henkilöt
Ekomatkailu

Ekomatkailu eli ekoturismi on kestävän kehityksen mukaisesti tapahtuvaa matkailua luonnossa, jossa matkailijalle annetaan samalla ympäristökasvatusta.Blamey, R. K. 2001. Principles of Ecotourism. Teoksessa: Encyclopedia of Ecotourism (ed. D. B. Weaver) s. 5-22). Wallingford: Cabi Publishing. Ekomatkailussa luonto itsessään on matkailun keskiössä. Matkailija kohtaa ja kokee luonnon sen omilla ehdoilla, luonnon ominaispiirteet eivät saa muuttua oleellisesti erilaisiksi kuin ne olivat ennen matkaa. Ekoturisti käyttää lähipalveluja, matkailee pienissä ryhmissä, ilman moottoriajoneuvoja ja paikallisin oppain. Näin hän tukee kestävän kehityksen ajattelua, jolla voidaan pyrkiä turvaamaan myös tuleville sukupolville mahdollisuus nauttia puhtaista vesistä ja ympäristöstä. Ekomatkailu on yksi nopeiten kasvavista matkailun haaroista. Ekomatkailu on kestävän matkailun alalaji; mitä tahansa matkailua voidaan tehdä kestävästi, mutta ekomatkailun tulee kestävän toimintaperiaatteen lisäksi tapahtua luonnossa ja sisältää ympäristökasvatusta Weaver, D. 2008. Ecotourism. S. 18. Milton: John Wiley & Sons. . Suomessa ekomatkailu on jäänyt erittäin vähäiseksi Ikonen, H. 2012. Perceptions of Ecotourism in Finland . ==Osat== Ekomatkailu koostuu kolmesta elementistä: *Luonto: Ekomatkailussa luonnossa liikkuminen tai jonkin luontokohteen observointi, esimerkiksi lintujen bongaus, on matkan pääasiallinen syy. *Ympäristökasvatuksellisuus: Ympäristökasvatuksellisuus ekomatkailussa tarkoittaa, että matkailija saa opetusta kohteen luonto- ja kulttuurinähtävyyksistä sekä kestävästä kehityksen mukaisesta toiminnasta. Opetus voi tapahtua monessa muodossa, opastauluina, opastettuina kierroksina tai kursseina. *Kestävä kehitys: Ekomatkailun tulee tapahtua kestävän kehityksen periaatteita noudattaen: matkailun tulee olla taloudellisesti kannattavaa, tuhoamatta ympäristöä ja paikalliskulttuureita SMAL. Mitä kestävä matkailu on? == Arvostelua == Arvostelun mukaan ekoturismi on luontoa säästävää harvoissa tapauksissa. Luontoa kuluttamaton ratkaisu olisi olla matkustamatta. == Katso myös == * Luontomatkailu * Ympäristökasvatus * Ympäristöekologia * Ekologinen jalanjälki == Lähteet == * ===Viitteet=== == Aiheesta muualla == Luokka:Matkailu Luokka:Luonto Luokka:Kestävä kehitys
Kismet (tietokoneohjelma)

Kismet on snifferi, joka soveltuu WEP-suojauksen murtamiseen. Toiminta perustuu siihen, että ohjelma kaappaa IP-paketteja ja voi näin saada WEP- suojauksen avaimen selville. Ohjelma ilmoittaa epäonnistuneesta hyökkäyksestä esimerkiksi ”attack failed”. Jos hyökkäys onnistuu se ilmoittaa esimerkiksi ”key found:(87:97:67:43:)”. Avainta kysyttäessä se on ilman kaksoispisteitä: 87976743. WEP- ja WPA-suojauksen voi murtaa myös aircrack-ng:llä. Kismet on GPL-lisensoitu vapaa ohjelmisto. Ohjelmasta on versiot Linux-, FreeBSD-, NetBSD-, OpenBSD- sekä OS X-tietokoneille. Myös Windowsille on rajattu oma versionsa. ==Lähteet== ==Aiheesta muualla== *Kismetin kotisivut Luokka:Tietoverkkojen tietoturva Luokka:Langaton dataliikenne Luokka:Tietoturvaohjelmat Luokka:Vapaat ohjelmistot
Pasi Heikkilä

Pasi Heikkilä (s. 31. toukokuuta 1965) on suomalainen moukarinheittäjä. Hän edusti Tampereen Pyrintöä ja hänen valmentajanaan toimi Elis Heikkilä. Kalevan kisoista Heikkilä voitti hopeaa ja kaksi pronssia. Virallisissa kilpailuissa hän ei ole esiintynyt vuoden 1992 jälkeen. Ennätyksensä 75,10 metriä Heikkilä on heittänyt vuonna 1991 Parikkalassa ja se oikeuttaa Suomen kaikkien aikojen tilastossa sijalle 14.http://www.apulanta.fi/matti/yu/suomi.html#Moukari_miehet viitattu 8.6.2020 == Lähteet == Luokka:Suomalaiset moukarinheittäjät Luokka:Vuonna 1965 syntyneet Luokka:Elävät henkilöt
Kovakustanne LP

Kovakustanne LP on rap-artisti Altiksen vuonna 2012 julkaistu albumi. Levy julkaistiin omakustanteena 7. kesäkuuta. == Kappaleet == # Intro # Sitä on mitä syö # Mikä sormi jäi # Mun hiphop maailma # Hirttoköysi ja sika (mukana Illmasta & Kajo) # Varoittava esimerkki # Aika käy vähiin # Oon hullu # Rakas veli # Exän perse # Sano mitä sanot (mukana Kajo) # Tervetuloo sairas meno # Kaikki kutosel == Biitit == * Keemoh: 1, 4, 5, 6, 9 * LX-Beats: 2, 3, 7, 10, 11, 12 * Anno Domini Beats: 8 * Comeetta: 13 == Aiheesta muualla == * Kovakustanne LP discogs.com -sivustolla Luokka:Altiksen albumit Luokka:Vuoden 2012 albumit
Naran piiri

Naran piiri () on paikallishallintoalue Malin Koulikoron alueella. Sen pinta- ala on 30 000 neliökilometriä. Asukkaita on 243 000 henkeä (vuonna 2009). Naran piiri rajoittuu pohjoisessa Mauritaniaan, idässä Ségoun alueen Nionon piiriin, etelässä Koulikoron alueen Banamban ja Kolokanin piireihin sekä lännessä Kayesin alueen Diéman ja Nioron piireihin. Seutu kuuluu Sahelin vyöhykkeeseen. Piiriin kuuluu 11 maalaiskuntaa: Allahina, Dabo, Dilly, Dogofry, Fallou, Guénéibe, Guiré, Koronga, Nara, Niamana ja Ouagadou. Asukkaat ovat etupäässä soninkeja, fulbeja, bambaroja ja maureja. Naran kautta kulkee etelästä Mauritaniaan johtava maantie. Seudun pääelinkeinot ovat maanviljely ja karjanhoito. Tärkeimmät viljelykasvit ovat viljan ohella lehmänpapu ja maapähkinä. Kotieläimiä ovat naudat, lampaat, vuohet, aasit, hevoset, siipikarja sekä vähäisessä määrin kamelit. Lisäksi harjoitetaan kalastusta, keräilyä, käsityöammatteja ja kaupankäyntiä. ==Lähteet== *
Revä

Revä on kylä Kiikalassa Salossa. Kylä sijaitsee Kiikalan läntisessä osassa ja rajautuu lännessä Perttelin Haalin, etelässä Kiikalan Rekijoen, idässä Kiikalan Kärkelän sekä pohjoisessa Kuusjoen Kanungin kyliin. ==Luonto== Kylä rajoittuu etelässä Uskelanjoen sivujokeen Terttilänjokeen ja kylän pohjoisosissa sen takamaiden halki virtaa Uskelanjoen sivujoki Rekijoki, joiden molempien varsilla kylän alueelle ulottuu Rekijokilaakson Natura 2000 -suojelualue. Terttilänjoessa Revän kylän kohdalla on Revänkoski. ==Historia== Asutushistoriallisesti Revä on osa Perttelin Haalin kylän ympärille muodostunutta Haalin jakokuntaa, jonka kylistä Haali ja Pitkäkoski ovat kuuluneet Pertteliin ja Kärkelä ja Revä Kiikalaan.von Hertzen 1987: s. 66.Oja 1958: s. 55–59. Jakokunnan kylistä sekä Perttelin Haalin ja Pitkäkosken että Kiikalan Kärkelän ja Revän kylät ovat olleet rälssimaata, joka on ollut aatelisten hallussa jo keskiajalta lähtien. 1500-luvulla Kärkelä ja Revä kuuluivat Haalin kylässä sijainneen Haalin kartanon kanssa Hornin suvulle, ja 1600-luvulla kylien talot olivat joko Haalin kartanon alaisia tai kuuluivat Haalin kartanon omistajasukujen muualla asuville jäsenille, jolloin kylien taloja viljelivät yleensä lampuodit.von Hertzen 1987: s. 171–172. Vuosina 1729–1815 Kärkelän kylän kaksi taloa ja Revän yksi talo olivat Haalin kartanon lampuotitaloja, ja vuosina 1816–1831 Revä ja Kärkelä olivat Haalin kartanon ulkotiloina. Vuosina 1832–1880 Revää ja Kärkelää omisti Someron Jurvalan kartanon omistaja luutnantti Wilhelm Gadolin.von Hertzen 1987: s. 171–172, 576.Jutikkala & Nikander 1941: s. 371–372. 1900-luvulla Revän kantatila oli jälleen Haalin kartanon yhteydessä vuoteen 1953, jolloin kartano myi sen itsenäiseksi tilaksi.Oja 1958: s. 383–384. Vuosina 1913–1940 Haalin kartanolla oli Revänkoskessa sähkölaitos.Oja 1958: s. 394. ==Lähteet== * von Hertzen, Erik: Kiikalan historiallinen aika. Teoksessa: * * ===Viitteet=== Luokka:Kiikalan kylät
Peter Mayle

Peter Mayle (14. kesäkuuta 1939 Brighton, Englanti – 18. tammikuuta 2018 Ranska) oli brittiläinen kirjailija, joka tunnetaan erityisesti elämää Ranskan Provencessa kuvaavista romaaneistaan. Mayle toimi 15 vuotta mainosalalla Lontoossa ja New Yorkissa, kunnes vuonna 1975 ryhtyi vapaaksi kirjailijaksi ja muutti Etelä-Ranskaan. Hänen vuonna 1989 julkaisemastaan teoksesta Vuosi Provencessa tuli kansainvälinen bestseller. Omakohtaisia tarinoita sopeutumisesta uuteen kulttuuripiiriin sisältävä teos poiki myös televisiosarjan, jonka pääosassa näytteli John Thaw. Maylen romaaniin perustuu myös Ridley Scottin ohjaama elokuva A Good Year – Mainio vuosi vuodelta 2006. Mayle kirjoitti myös lasten tietokirjoja muun muassa peloista, fyysisestä kehittymisestä ja uskonnoista. ==Suomennettuja teoksia== * * *Hotelli Pastis (Hotel Pastis), WSOY 1994 *Piskinelämää (A Dog's Life), WSOY 1995 *Suolaa tryffeleille (Anything Considered), WSOY 1996 *Saaliina Cézanne (Chasing Cézanne), WSOY 1997 * *Mainio vuosi (A Good Year), WSOY 2006 * * ==Lähteet== Luokka:Englantilaiset kirjailijat Luokka:Vuonna 1939 syntyneet Luokka:Vuonna 2018 kuolleet
Karhunsammalet (heimo)

Karhunsammalet (Polytrichaceae) on lehtisammalten Polytrichopsida-luokkaan kuuluva heimo. Se muodostaa karhunsammalten lahkon Polytrichales. Tuntomerkkejä heimossa ovat kokonaisista soluista muodostunut itiöpesäkkeen suuvarus ja hammaslaitaiset lehdet. Suuvarushampaiden lukumäärä on kerrannainen kuudellatoista. Heimoon kuuluu suurikokoisia lajeja, joilla on kehittynyt johtosolukko. Sukuja: * Alophosia * Atrichopsis * Atrichum – myyränsammalet * Bartramiopsis * Catharinea * Catharinella * Dawsonia * Dendroligotrichum * Hebantia * Itatiella * Lyellia * Meiotrichum * Notoligotrichum * Oligotrichum – naalinsammalet * Plagioracelopus * Pogonatum – hiekkasammalet * Polytrichadelphus * Polytrichastrum – vuorikarhunsammalet * Polytrichites * Polytrichum – korpikarhunsammalet * Pseudatrichum * Pseudoracelopus * Psilopilum – lipposammalet * Racelopodopsis * Racelopus * Steereobryon * Stylocomium == Lähteet == * The Plant List: Polytrichaceae === Viitteet === Luokka:Karhunsammalet (heimo)
Warped Tour

Warped Tour oli vuosittainen musiikki- ja extreme-urheilukiertue. Kiertue kiersi vuosittain ympäri Pohjois-Amerikkaa. Kiertueella soitti vuosittain jopa yli 100 yhtyettä, minkä vuoksi yhtyeiden esiintymislavoja oli useita. Vuonna 2012 kiertue pysähtyi Pohjois-Amerikassa 41 kaupungissa, minkä lisäksi kiertue kävi lopuksi tekemässä vielä yhden esiintymisen Lontoossa. Warped Tour järjestettiin ensimmäisen kerran vuonna 1995. Kiertue tunnetaan usein myös nimellä Vans Warped Tour kiertuetta alusta asti sponsoroineen kenkävalmistaja Vansin mukaan. Warped Tour oli alkujaan tarkoitettu lähinnä punk rock- yhtyeille, mutta sittemmin kiertueen painopiste siirtyi post-hardcoreen, metalcoreen ja pop-punkiin. Tästä huolimatta kiertueella soitti loppuvaiheessakin yhä sen alkuajoilta tuttuja hardcore punk-yhtyeita, kuten Bad Religion, Anti-Flag, NOFX ja The Unseen. Viimeinen Warped Tour järjestettiin vuonna 2019.https://www.vice.com/en/article/kz48j9/warped-tour- had-to-end-because-punk-is-dead Vuonna 2008 Disco Ensemble pääsi mukaan osallistumaan kiertueelle, ensimmäisenä suomalaisena yhtyeenä. == Lähteet == Luokka:Konserttikiertueet Luokka:Punkfestivaalit
Laura Ikauniece-Admidiņa

Laura Ikauniece (s. 31. toukokuuta 1992 Ventspils) on latvialainen seitsenottelija. Alle 18-vuotiaiden MM-kilpailuissa 2009 Ikauniece sijoittui 7-ottelussa hopealle pistein 5647. Alle 20-vuotiaiden MM-kilpailuissa 2010 hän sijoittui kuudenneksi 5618 pisteellä. Alle 20-vuotiaiden EM-kilpailuissa 2011 Ikauniece saavutti pronssia uusilla ennätyspisteillään 6063. Helsingin EM- kilpailuissa 2012 Ikauniece otteli uuden ennätyksensä 6335 pistettä ja sijoittui alun perin kolmanneksi, mutta nousi myöhemmin toiseksi Ljudmyla Josypenkon dopinghylkäyksen jälkeen. Lontoon olympialaisissa Ikauniece sijoittui seitsemänneksi Latvian ennätyksellä 6414 pistettä. Göteborgin EM- hallikilpailuissa 2013 hän sijoittui viisiottelussa kymmenenneksi. Kesällä 2013 hän sijoittui Kazanin universiadeissa toiseksi ja Moskovan MM- kilpailuissa yhdenneksitoista.Laura Ikauniece Tilastopaja.net. Viitattu 24.9.2013. Zürichin EM-kilpailuissa 2014 hän oli kuudes. Pekingin MM- kilpailuissa 2015 Ikauniece-Admidiņa saavutti seitsenottelun pronssia uudella maansa ennätystuloksella, 6516 pistettä. Ikauniece-Admidiņa karsiutui 2016 Amsterdamin EM-kilpailuissa 100 metrin aitajuoksun alkuerissä. Rio de Janeiron olympialaisissa hän sijoittui seitsenottelussa neljänneksi pistein 6617. Hän keskeytti ottelun Lontoon MM-kilpailuissa 2017. Glasgow'n EM-hallikilpailuissa 2019 hän sijoittui viisiottelussa viidenneksi. Ikauniecen vanhemmat ovat myös olleet yleisurheilijoita; äiti Vineta oli pikajuoksija ja isä Aivars Ikaunieks pika-aitajuoksija. == Henkilökohtaiset ennätykset == Lähteet: IAAF, Tilastopaja ;Ulkoradat *200 m: 23,49 (2017) *800 m: 2.09,43 (2016) *100 m aj: 13,07 (2016) *Korkeus: 184 (2014) *Pituus: 664 (2017) *Kuula: 14,03 (2018) *Keihäs: 56,32 (2017) *7-ottelu: 6815 NR (2017) ;Sisäradat * 60 m: 7,58 (2016) * 800 m: 2.14,01 (2019) * 60 m aj: 8,29 (2019) * Korkeus: 185 (2012) * Pituus: 649 (2016) * Kuulantyöntö: 13,92 (20149) * Viisiottelu: 4701 NR (2019) == Lähteet == Luokka:Latvialaiset yleisurheilun moniottelijat Luokka:Vuonna 1992 syntyneet Luokka:Elävät henkilöt
Seututie 232

Seututie 232 on Humppilan Murrolta valtatieltä 2 Punkalaitumelle seututien 230 kiertoliittymään kulkeva maantie. Tie oli ennen vuoden 1996 tienumerouudistusta maantie 2312. Tien pituus on 19 kilometriä. ==Tien kulku== Tie saa alkunsa Humppilan Murrossa sijaitsevasta valtatien 2 risteyksestä. Ensin tie kulkee pääosin suorana mutta paikoin vähän mutkittelevana Humppilan kunnan luoteisosan maaseudun halki. Tämän jälkeen tie kohtaa sekä Kanta-Hämeen ja Pirkanmaan maakuntarajan että Humppilan ja Punkalaitumen kuntarajan. Seuraavaksi tie ohittaa Metsäkulman kunnanosan sen itäpuolelta. Sen jälkeen tie jatkuu profiililtaan pääosin suorana mutta loivasti mutkittelevana noin kolme kilometriä, jonka tehtyään se ohittaa Sadonmaan kunnanosan. Noin kilometrin Sadonmaan ohituksen jälkeen tie ohittaa Kiertolan kunnanosan sekä kohtaa pian sen jälkeen Myllytien ja Orisuontien risteykset. Seuraavaksi tie jatkuu profiililtaan samanlaisena seuraavan parin kilometrin verran ennen saapumistaan Jalasjoen kylään. Täällä tie kohtaa Vihalaidantien risteyksen ja alkaa seuraamaan Punkalaitumenjoen vesistöhaaran rantoja. Seurattuaan Punkalaitumenjoen rantoja noin kolmen kilometrin matkalta tie ohittaa Porttikallion urheilukeskuksen sen eteläpuolelta. Sen jälkeen tie kulkee vielä loivasti mutkitellen kaksi kilometriä, jonka päätteeksi se saapuu yhdystien 2310 risteykseen. Risteyksessä tie kääntyy koilliseen kohti Punkalaitumen keskustaa, jonka jälkeen se ylittää vielä Punkalaitumenjoen ennen saapumistaan Punkalaitumen keskustaan ja päätepisteeseen eli seututien 230 kiertoliittymään. Tien osoitenimenä on ensin Punkalaitumentie valtatieltä 2 kuntarajalle, Murronharjuntie yhdystien 2310 risteykseen, ja Kanteenmaantie viimeisellä 350 metrillä ennen päätepistettä eli seututien 230 kiertoliittymää. == Lähteet == * Autoilijan tiekartta === Lähteet === 232 Luokka:Humppilan liikenne Luokka:Punkalaitumen liikenne